rejauldu/bengali-wikipedia huggingface dataset:
রবি নারায়ণ রেড্ডি ( ৫ জুন ১৯০৮ - ৭ সেপ্টেম্বর ১৯৯১) ছিলেন ভারতীয় রাজনীতিবিদ, সমাজসেবক, কৃষক নেতা এবং ভারতের কমিউনিস্ট পার্টির একজন প্রতিষ্ঠাতা সদস্য। তিনি  উসমান আলি খান, সপ্তম আসাফ জাহ-এর শাসনের বিরুদ্ধে তেলেঙ্গানা বিদ্রোহের নেতা ছিলেন। জনহিতৈষী, সমাজ সংস্কারক রেড্ডি "Patil hints at payment of pension to freedom fighters". The Hindu 22 September 2004. Retrieved 27 March 2011 ছিলেন সংসদ সদস্যও। তেলেঙ্গানায় কৃষক আন্দোলনে নেতৃত্ব দিয়ে তেলেঙ্গানায় বিখ্যাত হন।  রবি নারায়ণ রেড্ডি ১৯৪১ খ্রিস্টাব্দে অন্ধ্র মহাসভার চেয়ারম্যান হিসাবেও গুরুত্বপূর্ণ ভূমিকা পালন করেন।  ১৯৯২ খ্রিস্টাব্দে ভারত সরকার পাবলিক অ্যাফেয়ার্সে তার অবদানের স্বীকৃতিস্বরূপ মরণোত্তর পদ্মবিভূষণ সম্মান প্রদান করে।   রবি নারায়ণ রেড্ডি এক সমৃদ্ধ জমিদার পরিবারের সন্তান ছিলেন, তবুও তিনি কৃষকের অধিকার এবং স্বার্থের জন্য সদা নিবেদিত ছিলেন।  ছাত্রাবস্থায় তিনি ১৯৩০-৩৪ খ্রিস্টাব্দের আইন অমান্য আন্দোলনে যোগ দেন।   স্বাধীনতার পরবর্তী সময়ে  ১৯৫২ খ্রিস্টাব্দের ভারতীয় সাধারণ নির্বাচনে, রেড্ডি পিপলস ডেমোক্রেটিক ফ্রন্টের ( ভারতের নিষিদ্ধ কমিউনিস্ট পার্টির ছদ্মনাম ) হয়ে দাঁড়িয়েছিলেন এবং জওহরলাল নেহরুর চেয়ে বেশি ভোট পেয়ে এবং স্বাধীন ভারতে প্রথম সাংসদ হন।   হায়দ্রাবাদের বাঞ্জারা হিলসে তেলেঙ্গানা শহীদ মেমোরিয়াল ট্রাস্ট রেড্ডির স্মরণে, রবি নারায়ণ রেড্ডি মেমোরিয়াল অডিটোরিয়াম কমপ্লেক্স-এ তার নামাঙ্কিত মিলনায়তন নির্মাণ করে।   ২০০৬ খ্রিস্টাব্দে, অন্ধ্র প্রদেশের মুখ্যমন্ত্রী ওয়াই এস রাজশেখর রেড্ডি ভারতের কমিউনিস্ট পার্টির সাধারণ সম্পাদক এবি বর্ধনকে রবি নারায়ণ রেড্ডি মেমোরিয়াল ন্যাশনাল ফাউন্ডেশন পুরস্কার প্রদান করেন ।"Bardhan lashes out at critics of Left parties". The Hindu; 10 July 2006. Retrieved 27 March 2011  ভারত সরকার ১৯৯২ খ্রিস্টাব্দের পাবলিক অ্যাফেয়ার্সে অবদান রাখার জন্য দেশের দ্বিতীয় সর্বোচ্চ বেসামরিক পুরস্কার পদ্মবিভূষণ (মরণোত্তর) প্রদান করে।   তথ্যসূত্র   বিষয়শ্রেণী:তেলেঙ্গানার ভারতের কমিউনিস্ট পার্টির রাজনীতিবিদ বিষয়শ্রেণী:তৃতীয় লোকসভার সদস্য বিষয়শ্রেণী:২০শ শতাব্দীর ভারতীয় জনহিতৈষী বিষয়শ্রেণী:১৯৯১-এ মৃত্যু বিষয়শ্রেণী:১৯০৮-এ জন্ম বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
প্রমাদ () হল একটি সংস্কৃত শব্দ যার অর্থ অবহেলা, জড়তা, অসাবধানতা, অমনোযোগীতা, অলসতা। প্রমাদ বিস্মৃতি উৎপন্ন করে, এবং এটি মানবজাতির যন্ত্রণা ও সমস্যার মূল কারণ। অধ্যাত্ম উপনিষদ,Adhyatma Upanishad 14., at sanskritdocuments.orgप्रमादो ब्रह्मनिष्ठायां न कर्तव्यज् कदाचन |प्रमादो मृत्युरित्याहुर्विद्यायां ब्रह्मवादिनः ||  প্রমাদকে মৃত্যু বলে অভিহিত করেছে।  নিহিতার্থ ভগবদ্গীতা প্রমাদকে অপ্রবৃত্তি, অপ্রকাশ ও মোহ তমসি বিবৃদ্ধে পণ্য হিসাবে তালিকাভুক্ত করে,Bhagavad Gita: Chapter 14, Verse 17, Commentary by Swami Mukundanandaसत्त्वात्सञ्जायते ज्ञानं रजसो लोभ एव च |प्रमादमोहौ तमसो भवतोऽज्ञानमेव च || 17 || যা সত্ত্ব দ্বারা উৎপন্ন জ্ঞানের বিপরীত। যোগসূত্র এটিকে মানসিক অস্থিরতার নয়টি কারণের তালিকায় অন্তর্ভুক্ত করে।Yoga Sutras Of Patanjali,  Chapter 1, Verse 30, at arnavh.comव्याधिस्त्यानसंशयप्रमादअमस्यअविरतिभ्रान्तिदर्शनामब्धभूमिकत्वानवस्थितत्वानि चित्तविक्षेपास्तेऽन्तरायाः॥१.३०॥  বৌদ্ধধর্মে, অচেষ্টা, অপ্রবৃত্তি ও প্রমাদ সম্মিলিতভাবে থিনামিদ্ধ নামে পরিচিত।  জৈনধর্মে, ভাব, যোগ, মানে মন, বক্তৃতা ও শরীরের কার্যকলাপ এবং প্রমাদ-যোগ মানে মন, বক্তৃতা এবং শরীরের অসতর্ক কার্যকলাপ, এবং সতর্কতা ছাড়াই; এটি হিংসার অন্তর্ভুক্ত। অসত্য ও চৌর্য ও প্রমাদ দ্বারা প্রভাবিত জিনিসগুলিও হিংসা। পনের প্রকারের প্রমাদ আছে যা মানুষের মনকে অতিশক্তি দিতে পারে। উমাস্বতীর তত্ত্বার্থ সূত্র ৮.১-তে দেওয়া বন্ধনের পাঁচটি কারণের তালিকায়, কষায় (আবেগ) এবং প্রমাদ বন্ধহেতব এর স্বাধীন কারণ হিসাবে তালিকাভুক্ত করা হয়েছে। জৈনধর্মের সর্বার্থসিদ্ধিতে, প্রমাদ আবেগকে বোঝায়।  অধ্যাত্ম উপনিষদ ১৪ শ্লোকে প্রমাদকে মৃত্যু বলে অভিহিত করেছে, তাই বিস্মৃতিই মৃত্যু। অসুররা শুধুমাত্র প্রমাদের কাছে পরাজিত হয়েছিল। কিন্তু সনৎসুজিয়াতামে বর্ণিত সনৎকুমারের মতে, প্রমাদ পৃথিবীর প্রকৃতি সম্পর্কে ভুল ধারণাকে মৃত্যু বলে বোঝায়।Mahabharata 5.42-45  অদ্বৈত দৃষ্টিভঙ্গি, বিবেকচূড়ামণির আলোকে শঙ্করাচার্যের বিবেকচূড়ামণির শ্লোক ৩২২ থেকে ৩২৯ প্রমাদ ব্যাখ্যা করে।  শঙ্কর শুরুতেই বলেন, যারা ব্রহ্মে দৃঢ়ভাবে প্রতিষ্ঠিত তাদের প্রমাদকে দোষী করা উচিত নয়। মৃত্যু সম্পর্কে সনৎকুমার ধৃতরাষ্ট্রকে বলেন, আমি অবহেলাকেই মৃত্যু বলি। কারণ অবহেলার দ্বারা পতন হল একজনের প্রকৃত প্রকৃতি থেকে পতন, তারপর বিস্মৃতি দেখা দেয়, অনাত্মানের মধ্যে "আমি" বোধটি সমস্ত দুঃখের কারণ হয়ে ওঠে। শঙ্কর যোগ করেছেন যে বিস্মৃতি এমনকী একজন বিদ্বান মানুষকেও বিভ্রান্ত করে বুদ্ধির ত্রুটির জন্য মায়া এমন একজন মানুষকে ঢেকে দেয় যিনি পঞ্চকোষ বাতিল করে দিলেও বাইরের দিকে বাঁকা। তদুপরি, যদি মন, বাহ্যিক বাঁকা, তার আদর্শ থেকে সামান্যতম হলেও দূরে সরে যায়, তবে এটি ক্রমাগত পতিত হবে; যে পড়ে গেছে তার সর্বনাশ হয় তারপর উপরে উঠতে পারে না। বৈষম্যহীন ও ব্রহ্মণের প্রতি গভীর একাগ্রতার লোকের জন্য প্রমাদ বা অসাবধানতা ছাড়া আর কোন মৃত্যু নেই।  তথ্যসূত্র  বিষয়শ্রেণী:বেদান্ত বিষয়শ্রেণী:জৈন দার্শনিক ধারণা বিষয়শ্রেণী:বৌদ্ধ দার্শনিক ধারণা বিষয়শ্রেণী:হিন্দু দার্শনিক ধারণা
পূর্ব রেল বিভাগীয় স্টেডিয়াম বা লোকো স্টেডিয়াম হল পশ্চিমবঙ্গের আসানসোল শহরে অবস্থিত একটি বিবিধ ক্রীড়া স্টেডিয়াম। এই মাঠটি প্রধানত ব্যবহৃত হয় ফুটবল, ক্রিকেট ও অন্যান্য খেলাধূলার জন্য। এই স্টেডিয়ামে রঞ্জি ট্রফির একটি ম্যাচ আয়োজিত হয়েছিল First-class matches - ১৯৮২ সালে বাংলা ক্রিকেট দলের বিরুদ্ধে ওড়িশা ক্রিকেট দলের ম্যাচটি। কিন্তু তারপর থেকে এখানে আর কখনও প্রথম-শ্রেণির ক্রিকেট ম্যাচ আয়োজিত হয়নি। Bengal vs Odisha  তথ্যসূত্র   বহিঃসংযোগ   cricketarchive  cricinfo  Category:ভারতের অধুনালুপ্ত ক্রিকেট মাঠ Category:পশ্চিমবঙ্গের ক্রীড়াঙ্গন Category:পশ্চিমবঙ্গের ক্রিকেট মাঠ Category:আসানসোল Category:পূর্ব রেল বিষয়শ্রেণী:ভারতের বিলুপ্ত ক্রিকেট মাঠ বিষয়শ্রেণী:১৯৮২-এ পশ্চিমবঙ্গে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য
সাইফুল আলম (জন্ম ১ নভেম্বর ১৯৫৬) একজন বাংলাদেশি সাংবাদিক। তিনি দৈনিক যুগান্তর পত্রিকার সম্পাদক হিসেবে দায়িত্ব পালন করছেন। এছাড়াও তিনি বাংলাদেশের সাংবাদিকদের সংগঠন জাতীয় প্রেস ক্লাবের নির্বাচিত সভাপতি হিসেবে ২০১৯-২০২০ মেয়াদে দায়িত্ব পালন করেছেন।  প্রারম্ভিক জীবন সাইফুল আলম ১৯৫৬ সালের ১ নভেম্বর ঢাকায় জন্মগ্রহণ করেন। তার পৈতৃক নিবাস চাঁদপুরের কচুয়ায়। তার পিতার নাম আলী আরশাদ মিয়া এবং মাতার নাম শামসুন নাহার।  আলী আরশাদ মিয়া একজন সরকারি কর্মকর্তা ছিলেন।  সাইফুল আলম মতিঝিল সরকারি বালক উচ্চ বিদ্যালয় থেকে মাধ্যমিক ও ১৯৭৪ সালে ঢাকা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ভাষা ও সাহিত্যে স্নাতক ও ১৯৭৮ সালে স্নাতকোত্তর ডিগ্রি অর্জন করেন। ১৯৭২ সাল থেকে ১৯৭৫ সাল পর্যন্ত তিনি বাংলাদেশ ছাত্র ইউনিয়নের রাজনীতিতে জড়িত ছিলেন। বিশ্ববিদ্যালয়ে অধ্যয়নরত অবস্তায় তিনি ঢাকা বিশ্ববিদ্যালয় সংস্কৃতি সংসদের সহ-সভাপতি হিসেবেও দায়িত্ব পালন করেন।   কর্মজীবন  সাইফুল আলম ১৯৭৯ সালে তিনি সাপ্তাহিক কিশোর বাংলা দিয়ে সাংবাদিকতা শুরু করেন। ১৯৮৩ সালে তিনি দৈনিক জনতায় জ্যেষ্ঠ প্রতিবেদক হিসেবে যোগ দেন। ১৯৮৬ থেকে ১৯৯৯ সাল পর্যন্ত তিনি দৈনিক ইনকিলাবের জ্যেষ্ঠ প্রতিবেদক হিসেবে দায়িত্ব পালন করেন। ২০০০ সালে গোলাম সারওয়ারের নেতৃত্বে শুরু হওয়া নতুন দৈনিক যুগান্তর পত্রিকায় জ্যেষ্ঠ প্রতিবেদক হিসেবে যোগ দেন। পরবর্তীতে তিনি এ পত্রিকাটির উপসম্পাদক, নির্বাহী সম্পাদক ও ২০১৩ সালের ১৯ নভেম্বর থেকে ২০২০ সালে ২১ ফব্রুয়ারি পর্যন্ত ভারপ্রাপ্ত সম্পাদক হিসেবে দায়িত্ব পালন করেন। ২০২০ সালের ২২ ফেব্রুয়ারি তিনি যুগান্তরের সম্পাদক পদে অধিষ্ঠিত হন।  সাইফুল আলম ১৯৯৭ থেকে ১৯৯৯ সাল পর্যন্ত বাংলাদেশ প্রেস ইন্সটিটিউটের (পিআইবি) পরিচালনা কমিটির সদস্য এবং ২০১৬ থেকে ২০১৮ সাল পর্যন্ত বাংলাদেশ সংবাদ সংস্থার পরিচালনা বোর্ডের পরিচালক হিসেবে দায়িত্ব পালন করেন। এছাড়ও তিনি বাংলাদেশ সম্পাদক পরিষদের একজন সদস্য। তিনি ১৯৯৫ থেকে ১৯৯৮ পর্যন্ত দুই মেয়াদে জাতীয় প্রেস ক্লাবের যুগ্ম সম্পাদক, ২০১৭-২০১৮ মেয়াদের কমিটির জ্যেষ্ঠ সহ-সভাপতি হিসেবে দায়িত্ব পালনের পর ১৮ ডিসেম্বর ২০১৮ তারিখে প্রতিষ্ঠানটির সভাপতি হিসেবে নির্বাচিত হন। তিনি ঢাকা রিপোটার্স ইউনিটির একজন প্রতিষ্ঠাতা সদস্য।   রচনা ও প্রকাশনা  সাইফুল আলমের গ্রন্থসমূহ হল, ছেঁড়াপাতা (শিশু-কিশোর গল্পগ্রন্থ - ১৯৮২), নিম ফুলের ঘ্রাণ (১৯৯৬), ছড়া-কবিতার গ্রন্থ হাত বাড়ালেই আকাশ, কিছু ভাবনা কিছু কথা (প্রবন্ধ সংলন ২০১৩), মাইনাস নয়, প্লাসের প্রজ্ঞাই গণতন্ত্র এবং গণতন্ত্রের যাত্রা ও অন্যান্য (২০১৯)   পুরস্কার ও সম্মাননা   বাংলাদেশ মিউজিক জার্নালিস্ট এসোসিয়েশনের আবদুর রহমান চিশতি স্মৃতি পুরস্কার (২০০৭)   পদক্ষেপ পুরস্কার (২০১০)   জাতীয় সমন্বিত উন্নয়ন ফাউন্ডেশনের সম্মাননা স্মারক (২০১৪)   আলতাফ আলী হাসু স্মৃতি পদক (২০১৯)   ব্যক্তিগত জীবন সাইফুল আলম ব্যক্তিগত জীবনে ব্যাংকার ফেরদৌসী বেগমের সাথে বিবাহ বন্ধনে আবদ্ধ হন। এই দম্পতির দুই মেয়ে রয়েছে।  তথ্যসূত্র  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী সংবাদপত্র সম্পাদক
জিল্লুর রহমান (জন্ম: ১০ জুলাই, ১৯৪৮ - মৃত্যু:১১ জানুয়ারি, ২০১১) একজন চলচ্চিত্র পরিচালক, প্রযোজক এবং অভিনেতা ।  প্রাথমিক জীবন জিল্লুর রহমান ১৯৪৮ সালের ১০ জুলাই ময়মনসিংহের ফুলপুর উপজেলার কাজিয়াকান্দা গ্রামে জন্মগ্রহণ করেন।   কর্ম জীবন  জিল্লুর রহমান  চলচ্চিত্রকার নারায়ন ঘোষ মিতার সহকারী হিসেবে চলচ্চিত্র জগতে প্রবেশ করেন। মিতা পরিচালিত দীপ নেভে নাই (১৯৭০) ছবির মাধ্যমে চলচ্চিত্রের সঙ্গে তিনি জড়িত হন। ১৯৮৫ সালে তিনি প্রথমবারের মত চলচ্চিত্র পরিচালনা করেন। তার পরিচালিত প্রথম চলচ্চিত্রের নাম হল মিস লোলিতা।   চলচ্চিত্রের তালিকা   পরিচালক   নিষিদ্ধ প্রেম (২০০৭)   সিস্টেম (২০০৬)   মিস ললিতা (১৯৮৫)   তকদিরের খেলা  আঁচলবন্দি  আয়নামতি  সুখতারা  মোহনবাঁশী  গরিবের ওস্তাদ   অভিনেতা   স্বামী ভাগ্য (২০১২)   বাজারের কুলি (২০১২)   পালাবার পথ নেই (২০১২)   বাজাও বিয়ের বাজনা (২০১০)   এভাবেই ভালোবাসা হয় (২০১০)   মায়ের চোখ (২০১০)   টপ হিরো (২০১০)   স্বামী স্ত্রীর ওয়াদা (২০০৯)   সমাধি (২০০৮)   বাবার জন্য যুদ্ধ (২০০৮)   শত্রু শত্রু খেলা (২০০৭)   মাতৃত্ব (২০০৫)   ভণ্ড নেতা (২০০৪)   ভাইয়ের শত্রু ভাই (২০০৪)   চেয়ারম্যান (২০০১)   গোলাপী এখন ট্রেনে (১৯৭৮)   তথ্যসূত্র    বহিঃসংযোগ     জিল্লুর রহমান -  বাংলা মুভি ডেটাবেজ  বিষয়শ্রেণী:১৯৪৮-এ জন্ম বিষয়শ্রেণী:২০১১-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:ময়মনসিংহ জেলার ব্যক্তি
নেভিলে অ্যান্থনি মাসকারেনহাস (; ১০ জুলাই ১৯২৮ - ৬ ডিসেম্বর ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তার পুরো নাম নেভিল অ্যান্থনি ম্যাসকারেনহাস। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।   ব্যক্তি জীবন  জন্মসূত্রে মাসকারেনহাস ভারতীয় গোয়ানিজ খ্রিস্টান। তার জন্ম তৎকালীন ব্রিটিশ ভারতের গোয়া এলাকায়। তবে বসবাস করেছেন পাকিস্তানের করাচিতে। "ইয়ন মাসকারেনহাস" নামের এক রমণীকে বিয়ে করেন তিনি। তাদের সংসারে পাঁচ সন্তান রয়েছে। ১৯৮৬ সালের ৬ই ডিসেম্বর তিনি হৃদরোগে আক্রান্ত হয়ে ইংল্যান্ডের লন্ডনে শেষনিশ্বাস ত্যাগ করেন।অ্যান্থনি মাসকারেণহাস প্রণীত দ্যা রেইপ অফ বাংলাদেশ - অনুবাদ করেছেন রবীন্দ্রনাথ ত্রিবেদী; পপুলার পাবলিশার্স থেকে প্রকাশিত। এই বইয়ের ব্যাক কাভার থেকে জীবনীটা সংগ্রহ করা হয়েছে।   কর্মজীবন  ১৯৪৭ সালে করাচিতে সাংবাদিকতা পেশায় যোগ দেন। তার প্রথম কর্মস্থল ছিল রয়টার্স। ১৯৪৯ থেকে ১৯৫৪ সাল পর্যন্ত পাকিস্তান সংবাদ সংস্থা, এপিপি, নিউইয়র্ক টাইমস এবং টাইম/লাইফ সাপ্তাহিকের সংবাদদাতা ছিলেন। ১৯৬১ সাল থেকে ১৯৭১ সালের মে মাস পর্যন্ত দ্য মর্নিং নিউজ-এ কর্মরত ছিলেন; প্রথমে চিফ রিপোর্টার এবং পরে সহ-সম্পাদক হিসেবে। ১৯৭১ সালের এপ্রিল মাসে তিনি বাংলাদেশের রাজধানী ঢাকায় যান এবং গণহত্যার তথ্যাদি সংগ্রহ করেন। ঢাকা থেকে লন্ডনে পালিয়ে গিয়ে এসব তথ্যাদি ১৩ জুন, ১৯৭১ তারিখে সানডে টাইমস পত্রিকায় প্রকাশ করেন।"Bangladesh war: The article that changed history", Mark Dummett অতঃপর তার বিখ্যাত প্রতিবেদনে পাকিস্তানি সেনাবাহিনীর নির্মম গণহত্যার খবর সারা বিশ্বে ছড়িয়ে পড়েBangladesh war: The article that changed history যা পরবর্তীকালে বিশ্ববিবেককে নাড়িয়ে দেয়ার ক্ষেত্রে অত্যন্ত গুরুত্বপূর্ণ ভূমিকা রাখে। এছাড়া তিনি উপমহাদেশের বিভিন্ন ঘটনা অন্তরঙ্গভাবে প্রত্যক্ষ করে সেগুলো নিয়ে বস্তুনিষ্ঠভাবে লিখে গেছেন।   রচনাবলী  বাংলাদেশের স্বাধীনতা যুদ্ধের ওপর লেখা তার দুটি বিখ্যাত গ্রন্থ হলো -  ১৯৭২ খ্রিষ্টাব্দে প্রকাশিত দ্য রেপ অব বাংলাদেশ (বাংলাদেশের ধর্ষণ)  ১৯৮৬ খ্রিষ্টাব্দে প্রকাশিত বাংলাদেশ: রক্তের ঋণ   আরও দেখুন   লরেন্স লিফশুলৎস   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:ভারতীয় সাংবাদিক বিষয়শ্রেণী:পাকিস্তানি সাংবাদিক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রিটিশ এশীয় লেখক বিষয়শ্রেণী:গোয়া বংশোদ্ভূত পাকিস্তানি
কাজী নজরুল ইসলাম, (জন্ম ১৬ অক্টোবর ১৯৭৮) একজন অবসরপ্রাপ্ত বাংলাদেশী পেশাদার ফুটবলার যিনি একজন ডিফেন্ডার হিসেবে খেলেন। তিনি ১৯৯৯ থেকে ২০০৮ পর্যন্ত বাংলাদেশ জাতীয় দলের হয়ে খেলেছেন এবং একাধিকবার দলের অধিনায়কত্ব করেছেন। নজরুল বর্তমানে তার প্রাক্তন ক্লাব আবাহনী লিমিটেড ঢাকার দলের ম্যানেজার হিসেবে কাজ করছেন।   ক্লাব ক্যারিয়ার  নজরুল তার কর্মজীবনের বেশিরভাগ সময় আবাহনী লিমিটেড ঢাকায় কাটিয়েছেন। ক্লাবের সাথে তার প্রথম স্পেল দুই বছর স্থায়ী হয় এবং চার বছর দূরে থাকার পর, নজরুল ২০০৭ সালে আবাহনীতে পুনরায় যোগদান করেন। তার দ্বিতীয় স্পেলের সময়, নজরুল রক্ষণে একটি প্রধান ভিত্তি ছিলেন কারণ ক্লাবটি ২০০৭ থেকে ২০১০ পর্যন্ত টানা তিন বছর বাংলাদেশ প্রিমিয়ার লিগ জিতেছিল। ২০০৮-০৯ মৌসুমে তিনি ক্লাবের অধিনায়ক ছিলেন। ২০১০-১১ বাংলাদেশ লিগের মৌসুমের পর নজরুল তার ক্যারিয়ারের সমাপ্তি ঘটায় যখন আবাহনী শেষ পর্যন্ত শেখ জামাল ধানমন্ডি ক্লাবের কাছে লিগ শিরোপা হারায়।   আন্তর্জাতিক ক্যারিয়ার  যোগ্যতার সময় গুরুত্বপূর্ণ ভূমিকা পালন করার পর নজরুল ১৯৯৬ এএফসি যুব চ্যাম্পিয়নশিপে বাংলাদেশের অনূর্ধ্ব-১৯ দলের প্রতিনিধিত্ব করেন। ২০০৭ নেহেরু কাপে তিনি বাংলাদেশ জাতীয় দলের অধিনায়ক ছিলেন। তৎকালীন প্রধান কোচ সৈয়দ নাঈমুদ্দিনের সাথে বিবাদের পর ২০০৭ সালে তিনি প্রাথমিকভাবে আন্তর্জাতিক ফুটবল থেকে অবসর নেন। নাঈমুদ্দিন চলে যাওয়ার পর তিনি দলে ফিরে আসেন আর এক বছর অব্যাহত রাখার জন্য।   অনার্স    মোহামেডান এসসি    জাতীয় ফুটবল লিগ (বাংলাদেশ) ২০০৫-০৬   মুক্তিযোদ্ধা সংসদ কে.সি    ঢাকা প্রিমিয়ার ডিভিশন লিগ-২০০০   আবাহনী লিমিটেড ঢাকা    ঢাকা প্রিমিয়ার ডিভিশন লিগ- ২০০১  বাংলাদেশ প্রিমিয়ার লিগ : ২০০৭, ২০০৮-০৯, ২০০৯-১০  ফেডারেশন কাপ-২০১০  সুপার কাপ-২০১১   ব্রাদার্স ইউনিয়ন    ঢাকা প্রিমিয়ার ডিভিশন লিগ : ২০০৩-০৪  জাতীয় ফুটবল লিগ : ২০০৪  সাফ চ্যাম্পিয়নশিপ : ২০০৩   বাংলাদেশ    দক্ষিণ এশিয়ান গেমসের স্বর্ণপদক: ১৯৯৯   তথ্যসূত্র   বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:ফরাশগঞ্জ স্পোর্টিং ক্লাবের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:এশিয়ান গেমসে বাংলাদেশের ফুটবলার
বর্ননা {{ru-rt|nation|variant|size=optional|name=optional}}  Produces a flag icon attached to a wikilinked national rugby union team article.  Similar to Template:Ru, but puts the flag icon on the right side of the team name instead of to the left.  This is useful when formatting match results. প্যারামিটারসমূহ nation — Use either the name of the nation or a three-letter country code, as specified by ISO, IOC or FIFA (most should work) variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরণ {{ru-rt|New Zealand}}</tt> →  {{ru-rt|South Africa|1928}}</tt> →  {{ru-rt|France|name=FRA}}</tt> →  Compared to the  template: {{ru|New Zealand}}</tt> →   আরো দেখুন Template:ru — for rendering the flag on the left Template:ruw — for women's national teams :বিষয়শ্রেণী:জাতীয় রাগবি ইউনিয়ন দল  বিষয়শ্রেণী:রাগবি ইউনিয়ন টেমপ্লেট
আমিনুল ইসলাম চৌধুরী (জন্মঃ ১৯২১) একজন বাংলাদেশী রাজনীতিবিদ ও ব্যবসায়ী। কুমিল্লার একটি অঞ্চলের প্রতিনিধি তিনি হিসাবে পাকিস্তানের চতুর্থ জাতীয় পরিষদের সদস্য ছিলেন।   প্রাথমিক জীবন  আমিনুল ইসলাম চৌধুরী ১৯১২ সালে কুমিল্লা জেলায় জন্মগ্রহণ করেন। তিনি ছিলেন আলকোরার জমিদার সিরাজুল ইসলাম চৌধুরীর ছেলে। তিনি ভারতের কলকাতা বিশ্ববিদ্যালয় থেকে অর্থনীতি বিষয়ে পড়াশোনা করেন। জাহানারা বেগম চৌধুরীর সাথে তিনি বিবাহবন্ধনে আবদ্ধ হন এবং তার তিন কন্যা জাকিয়া, মমতাজ ও রেবেকা।   রাজনৈতিক ও কর্মজীবন  আমিনুল ইসলাম চৌধুরী পাকিস্তানের চতুর্থ জাতীয় পরিষদের সদস্য ছিলেন। তিনি অ্যালুমিনিয়াম, গভীর সমুদ্র ট্রলার মাছ ধরা, সীফুড রফতানি ইত্যাদির মতো অনেক শিল্পে জড়িত ছিলেন এবং অসামান্য ব্যবসায়ের পারফরম্যান্সের জন্য আন্তর্জাতিক পুরস্কার অর্জন করেছিলেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রির প্রতিষ্ঠাতা ও চেয়ারম্যান ছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:১৯২১-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:পূর্ব পাকিস্তানের ব্যক্তি বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশী রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
নুরুর রহমান চৌধুরী বাংলাদেশের সিলেটের রাজনীতিবিদ যিনি পাকিস্তানের অর্থমন্ত্রী ও বাণিজ্যমন্ত্রী ছিলেন।   জন্ম ও প্রাথমিক জীবন  নুরুর রহমান চৌধুরী তৎকালীন ব্রিটিশ ভারতের সিলেট জেলার গোলাপগঞ্জের ফুলবাড়ী গ্রামে জন্মগ্রহণ করেন। তার পিতার নাম কাজী আজাদ উদ্দিন চৌধুরী। তার ভাই আলতাফুর রহমান চৌধুরী বাংলাদেশ আওয়ামী লীগের রাজনীতিবিদ, মুক্তিযুদ্ধা ও সাবেক সংসদ সদস্য।   জীবনী  নুরুর রহমান চৌধুরী ২ অক্টোবর ১৯৫৮ থেকে ২ অক্টোবর ১৯৫৮ পর্যন্ত পাকিস্তানের অর্থমন্ত্রী ও ১৩ মার্চ ১৯৫৭ থেকে ১৮ অক্টোবর ১৯৫৭ পর্যন্ত পাকিস্তানের বাণিজ্যমন্ত্রী ছিলেন।   তথ্যসূত্র   বিষয়শ্রেণী:সিলেটের ব্যক্তি বিষয়শ্রেণী:পাকিস্তানের অর্থমন্ত্রী বিষয়শ্রেণী:পাকিস্তানের বাণিজ্যমন্ত্রী
শ্রবণ কুমার হলেন রামায়ণের একটি চরিত্র। তপস্বী দম্পতি শান্তনু এবং মলয়ার পুত্র। শ্রবণের মা-বাবা উভয়রই দৃষ্টি শক্তি ক্ষীণ ছিল, পরে তারা একেবারে অন্ধ হয়ে যান৷ শ্রবণ কুমার পূর্বজন্মে রাজকুমার ছিলেন। অভিশাপের ফলে তিনি অন্ধমুনির পুত্র হয়ে জন্ম নেন। left|thumb|পুত্রের মৃত্যুশোকে ম্রিয়মাণ দম্পতি এবং রাজা দশরথ   জীবন কাহিনী  শ্রবণ কুমার তার পিতা-মাতার প্রতি অত্যন্ত অনুগত এবং কর্তব্যনিষ্ঠ ছিলেন। তিনি নিয়মিত নিষ্ঠার সঙ্গে অন্ধ মা-বাবার সেবা করতেন। শ্রবণ কুমার যখন বাল্য থেকে কৈশোর অবস্থা পান তখন তার মা-বাবার তীর্থভ্রমণের ইচ্ছা জাগে। সাধারণত শ্রবণ নিজে  মা-বাবাকে একটি ভারে তুলে এদিকে সেদিকে নিয়ে যেতেন। মা-বাবার তীর্থ ভ্রমণের ইচ্ছা পূরণের জন্য তিনি ভার নিয়ে মা-বাবাকে তীর্থস্থানে নিয়ে যাওয়ার অবস্থায় একটি গাছের তলায় বিশ্রামকালে  নদী থেকে জল আনতে যান৷ সেই সময়ে অযোধ্যার রাজা দশরথ শিকারের উদ্দেশ্যে বনে ঘুরে বেড়াচ্ছিলেন। দশরথ রাজা শব্দভেদী বাণ মারার ক্ষমতায় অভিজ্ঞ ছিলেন। শ্রবণের নদী থেকে জল খাওয়ার শব্দকে মৃগের জল খাওয়া বলে ভুল করে তিনি শব্দভেদী বাণ মারেন। এই বাণের আঘাতে শ্রবণ কুমারের মৃত্যু হয়েছিল। পুত্রের মৃত্যুর কথা জানতে পেরে অন্ধ পিতা-মাতা চোখের জল ফেলতে থাকেন। এই ভুলের দ্বারা অনুতপ্ত দশরথ রাজা শ্রবণ কুমারের মা-বাবার কাছে ক্ষমা ভিক্ষা করেন। বিপরীতে তারা দশরথ রাজারও পুত্রশোকে মৃত্যু হবে বলে অভিশাপ দেন।An unfinished ancient tale. IndiaToday.in. 2008-05-23. Retrieved 2012-09-14. । তথ্যসূত্র  বিষয়শ্রেণী:রামায়ণের ঋষি বিষয়শ্রেণী:ঋষি
ইয়েমেনে আল-কায়েদার বিদ্রোহ ইয়েমেনি সরকার, মার্কিন যুক্তরাষ্ট্র ও তার মিত্রদের সাথে আল-কায়েদার চলমান একটি সশস্ত্র সংঘাত। এটি সন্ত্রাসের বিরুদ্ধে যুদ্ধের একটি অংশ। ইয়েমেনে সক্রিয় আল কায়েদার সেলের বিরুদ্ধে সরকারী কঠোর ব্যবস্থা ২০০১ সালে শুরু হয়েছিল এবং ২০১০ খ্রিস্টাব্দের ১৪ জানুয়ারি তা ক্রমাগতভাবে বাড়তে থাকে, যখন ইয়েমেন আল-কায়েদার বিরুদ্ধে খোলা যুদ্ধ ঘোষণা করে।  বিভিন্ন প্রদেশ জুড়ে আল-কায়েদার সাথে লড়াই করার পাশাপাশি, ইয়েমেন উত্তরে শিয়া বিদ্রোহ এবং দক্ষিণে জঙ্গি বিচ্ছিন্নতাবাদীদের সাথে লড়াই করতে বাধ্য হয়েছিল। 2011 সালের ইয়েমেনি বিপ্লবের সময় আল-কায়েদার সাথে লড়াই আরও বেড়ে যায়, জিহাদিরা আবিয়ান গভর্নরেটের বেশিরভাগ দখল করে এবং এটিকে আমিরাত ঘোষণা করে। 2012 সালের গোড়ার দিকে সহিংসতার দ্বিতীয় তরঙ্গ শুরু হয়, সরকারি বাহিনীর সঙ্গে প্রচণ্ড লড়াইয়ের মধ্যে জঙ্গিরা দক্ষিণ-পশ্চিম জুড়ে এলাকা দাবি করে।  16 সেপ্টেম্বর 2014-এ, হুথি যোদ্ধারা সানায় আক্রমণ করে এবং অন্তর্বর্তীকালীন রাষ্ট্রপতি হাদিকে ক্ষমতাচ্যুত করার পর একটি পূর্ণ-স্কেল গৃহযুদ্ধ শুরু হয়, রাষ্ট্রপতি হাদির জাতিসংঘ স্বীকৃত সরকার এবং হুথিদের নবগঠিত সুপ্রিম পলিটিক্যাল কাউন্সিলের মধ্যে ইয়েমেনি সরকারকে ভেঙে দেয়। পূর্ণ-স্কেল গৃহযুদ্ধের ফলে ইসলামপন্থী গোষ্ঠী (আল-কায়েদা, আইএসআইএস), বিদ্রোহ (হুথি) এবং দক্ষিণ ইয়েমেনের বিচ্ছিন্নতার আহ্বান জানানো হয়।   তথ্যসূত্র   বিষয়শ্রেণী:বিদ্রোহসমূহ বিষয়শ্রেণী:বিদ্রোহী আধা-সামরিক গোষ্ঠী
thumb|250px|নান্নি মোরেত্তি জোভান্নি "নান্নি" মোরেত্তি (ইতালীয় ভাষায়: [ˈnanni moˈretti]) (জন্ম: ১৯শে আগস্ট, ১৯৫৩) হলেন একজন ইতালীয় চলচ্চিত্র পরিচালক, প্রযোজক, চিত্রনাট্যকার এবং অভিনেতা। তাকে অনেকে ইতালির উডি অ্যালেন হিসেবে আখ্যায়িত করে থাকেন। কারণ উডি অ্যালেনের মতোই তিনি নিজের পরিচালিত সিনেমার প্রধান চরিত্রে অভিনয় করেন এবং অ্যালেনের মতোই তিনি সূক্ষ্ণ কমেডিয়ান হিসেবে নিজেকে উপস্থাপন করেন। তিনি লা স্তানজা দেল ফিগ্লো চলচ্চিত্রের জন্য ২০০১ সালে কান চলচ্চিত্র উৎসবের সর্বোচ্চ পুরস্কার পাল্ম দর অর্জন করেন। তার ১৯৯৩ সালের সিনেমা কারো দিয়ারিও (প্রিয় ডায়রি) একটি আধুনিক ধ্রুপদী চলচ্চিত্র হিসেবে স্বীকৃত পেয়েছে এবং সর্বকালের সেরা ১০০০টি চলচ্চিত্রের একটি হিসেবে চিহ্নিত হয়েছে। এছাড়া ২০১২ সালের কান চলচ্চিত্র উৎসবে তিনি প্রধান বিচারক হিসেবে মনোনীত হয়েছেন।   পূর্ণদৈর্ঘ্য চলচ্চিত্রসমূহ   সাল  চলচ্চিত্রের শিরোনাম  (ইতালীয় নাম)  চলচ্চিত্রের শিরোনাম  (বাংলা ভাষায়)  রটেন টম্যাটোস  রেটিং  মন্তব্য ১৯৭৬  Io sono un autarchico  আইও সোনো উন উতারচিচো     ১৯৭৭  Padre Padrone  পাদ্রে পাদ্রোনে  ৮৬%   ১৯৭৮  Ecce bombo  এচ্চে বোম্বো     ১৯৮১  Sogni d'oro  সোগনি দোরো     ১৯৮৪  Bianca  বিয়াংকা     ১৯৮৫  La messa è finita  লা মেসসা ই ফিনিতা     ১৯৯৩  Caro diario  কারো দিয়ারো  ৫৮%   ১৯৯৮  Aprile  আপ্রিলে     ২০০১  La stanza del figlio  লা স্তানজা দেল ফিগ্লো  ৮৪%   ২০০৬  Il caimano  ইল কাইমানো  ৩৯%   ২০১১  Habemus Papam  হাবেমুস পাপাম  ৬৪%   ২০১৬  Mia Madre  মিয়া মাদ্রে  ৮৭%     তথ্যসূত্র   বহিঃসংযোগ       বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইতালীয় অভিনেতা বিষয়শ্রেণী:২১শ শতাব্দীর ইতালীয় অভিনেতা বিষয়শ্রেণী:ইতালীয় চলচ্চিত্র অভিনেতা বিষয়শ্রেণী:ইতালীয় চলচ্চিত্র পরিচালক বিষয়শ্রেণী:ইতালীয় চলচ্চিত্র প্রযোজক বিষয়শ্রেণী:ইতালীয় চিত্রনাট্যকার বিষয়শ্রেণী:শ্রেষ্ঠ পরিচালনা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:পাল্ম দর বিজয়ী চলচ্চিত্রের পরিচালক বিষয়শ্রেণী:রোমের অভিনেতা বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:ইতালীয় পুরুষ চিত্রনাট্যকার বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী